text: Biluheld: Presset ud i nødsporet 
  13 august 2015 kl. 19.16
  Sølvgrå Peugeot 206 efterlyses af politiet. Vidner så den presse anden bil ud i nødsporet, hvor føreren mistede herredømmet over den.
  En bil med tre personer var tilsyneladende ude for en rystende oplevelse her torsdag aften. Ved Haderslev blev deres bil presset ud i nødsporet af en sølvgrå Peugeot 206 med to unge mænd.
  Føreren af bilen med de tre personer mistede herredømmet over bilen, som trillede rundt. Passageren på bagsædet - en kvinde - sad efterfølgende fastklemt. Alle tre blev kørt til skadestuen for at bliver undersøgt. Ingen af dem er kommet kritisk til skade.
  Begge biler var på vej nordpå.
  Den sølvgrå Peugeot 206 havde mørke glas i forlygterne. Flere vidner så Peugeot'en presse den anden bil ud i nødsporet.
  Ifm. uheldet på Sønderjyske MTV efterlyser vi sølvgrå Peugeot 206 m. mørkt glas i forlygterne og 2 yngre mænd. Undkørt mod nord #politidk
  
  Færdselsuheld på Sønderjyske Motorvej nord for Haderslev i nordlig retning. Kørebanen spærret pga. redningsarbejdet.Nærmere følger #politidk
  
  Sønderjyske Motorvej nordgående nord for Haderslev netop åbnet i ét spor. Vis hensyn ved passage af uheldsstedet. #politidk
  
  